Elaine (footballer)

**Elaine Estrela Moura** (born 1 November 1982), commonly dem know am as **Elaine**, be Brazilian footballer den coach. Versatile player wey dem fi use am insyd de defense anaa midfield, she play give de Brazil women's national football team. She previously play give give Tyresö den Umeå IK of the Swedish Damallsvenskan, as well as Saint Louis Athletica insyd de American Women's Professional Soccer (WPS).

## Club career

She start dey play soccer influenced by ein bro, wey she play give Bahia teams til 2000, buh she neva get any salary. Three years later, she cam turn professional insyd Ferroviária. After game between de Brazilian national team den Umeå IK insyd 2004, na dem contract am by Umeå wey she play give dem insyd Damallsvenskan from 2005 to 2009, wer na she join Marta.

Insyd 2010, she move go de United States wey she play give Saint Louis Athletica insyd Women's Professional Soccer (WPS). Wen de club go bust shortly afterwards, she decide make she return to Sweden wey she join Tyresö FF of de Damallsvenskan.

Tyresö win de Damallsvenskan title give de first time insyd de 2012 season wey Elaine collect ein fifth Swedish league winner's medal. Plus competition for places cam turn very strong for Tyresö, Elaine move go loan to nearby Elitettan club Älta IF insyd July 2013. Ahead of de 2014 season she make ein transfer to Älta permanent.

She stop dey play after de 2014 season wey she join Djurgårdens as assistant coach for 2015. Insyd 2018 she miss dey play wey she join Division 3 club Lindhagen FF as player.

## International career

Elaine ein performances for Ferroviária bring am to de notice of Brazil women's national football team selectors wey she feature insyd de gold medal-winning national team for de 2003 Pan American Games.

Na dem select am for de 2004 Athens Olympics wey she play insyd de 2–1 overtime final defeat by de United States, as Brazil collect silver medals.

She remain insyd de national selection for de 2007 Pan American Games, wer Brazil retain dema gold medals. For de 2007 FIFA Women's World Cup insyd China, Elaine feature insyd Brazil ein striking 4–0 semi-final win over de United States den de 2–0 final defeat by Germany.

Na dem include am insyd de final 21-player squad for de 2011 FIFA Women's World Cup insyd Germany. Na dem remove am from de national team squad two days before de start of de London 2012 Olympics wen magnetic resonance imaging reveal muscle injury.

Ein last official games give Brazil take place insyd December 2011 for de Torneio Internacional Cidade de São Paulo.

## Managerial career
As of 5 June 2023, na Elaine be youth football coach for Enskede IK.

## Ein life matter

For 4 February 2021, Elaine report security guards insyd Gullmarsplan of Stockholm to police after allegedly dem beat am wey she suffer injuries, wey dey include concussion, while she dey attempt make she reach de subway for ein way home. De guards remain on duty after de incident wey dem claim to police say na de action be necessary secof na Elaine be allegedly intoxicated, wich she deny.

## References


## External links

* Elaine at de Swedish Football Association (insyd Swedish) (archived)

* Elaine for UOL Sports top (insyd Brazilian Portuguese)
* Elaine at de Pan American Games 2007